Rikunarita-ORG/Wikinium huggingface dataset:
# மன்சூர் அலி கான்

| மன்சூர் அலி கான் |
| --- |
| பிறப்பு | 30 நவம்பர் 1961 (1961-11-30) ஒட்டன்சத்திரம், தமிழ்நாடு, இந்தியா |
| பணி | நடிகர் |
| செயற்பாட்டுக் காலம் | 1989–தற்போது |

**மன்சூர் அலி கான்** (*Mansoor Ali Khan* பிறப்பு :30 நவம்பர், 1961 ) ஓர் இந்தியத் திரைப்பட நடிகராவார். இவர் எதிர் நாயகனாகவும், துணைக் கதாப்பாத்திரமாகவும் பல திரைப்படங்கள் நடித்துள்ளார். தமிழ்த் திரைப்படத்துறை, மலையாளத் திரைப்படத்துறை மற்றும் தெலுங்குத் திரைப்படத்துறை என தென்னிந்திய மொழித் திரைப்படங்களில் நடித்துள்ளார்.

## சினிமா வாழ்க்கை

மன்சூர் அலி கான் பெரும்பாலும் எதிரி வேடங்களிலும் ஒரு சில முக்கிய வேடங்களிலும் நடித்துள்ளார். ஆர். கே. செல்வமணி இயக்கிய கேப்டன் பிரபாகரன் (1991) திரைப்படத்தில் நடித்தன் மூலம் பரவலாக அறியப் பட்டார்.இந்தத் திரைப்படம் வணிக ரீதியாக வெற்றி பெற்றது. மும்பையில் உள்ள அனுபம் கெரின் நடிப்புப் பள்ளியில் தனது நடிப்புப் கல்வி பயின்றார்.

## அரசியல் பயணம்

மன்சூர் அலி கான் தனது ஆரம்ப வாழ்க்கையின் போது, பட்டாளி மக்கள் கட்சியை ஆதரித்தார்.  1999 ஆம் ஆண்டு தமிழ்நாட்டில் நடைபெற்ற இந்திய பொதுத் தேர்தலில், பெரியகுளத்தில் இருந்து புதிய தமிழகம் (பி.டி) வேட்பாளராகப் போட்டியிட்ட இவர், சுமார் ஒரு லட்சம் வாக்குகளைப் பெற்று மூன்றாவது இடத்தைப் பிடித்தார். மன்சூர் அலிகான் நாம் தமிழர் கட்சி சார்பாக 17 வது நாடாளுமன்ற தேர்தலில் திண்டுக்கல் தொகுதியில் போட்டியிட்டு, தோல்வியடைந்தார். 2024 பிப்ரவரியில் இந்திய ஜனநாயகப் புலிகள் என்ற புதிய அரசியல் கட்சியைத் தொடங்கித் தேர்தல் ஆணையத்தில் பதிவு செய்துள்ளார்.

## சர்ச்சை

கேபிள் தொலைக்காட்சியில் தனது திரைப்படமான வெட்டு ஒண்ணு துண்டு ரெண்டு (1998) இன் கொள்ளையர் காட்சிகளை எதிர்த்து ஒரு சாலைத் தடையை ஏற்படுத்தி போக்குவரத்துக்கு இடையூறு விளைவித்ததற்காக சூலை 1998 இல் கைது செய்யப்பட்டார் . அவரது செயல்பாடு திரைப்பட விநியோகஸ்தர் சிந்தாமணி முருகேசன் தொலைக்காட்சியின் நடவடிக்கைகளைக் கண்டித்து ஒரு செய்திக்குறிப்பை வெளியிட்டு, பாண்டிச்சேரி முழுவதும் உள்ள சினிமா அரங்குகளை ஒரு நாள் மூடத் தூண்டியது .

பாலியல் பலாத்கார குற்றச்சாட்டில் குற்றவாளி என நிரூபிக்கப்பட்டு, அவருக்கு மார்ச் 27, 2001 அன்று அமர்வு நீதிமன்றத்தால் ஏழு ஆண்டுகள் சிறைத்தண்டனை வழங்கப்பட்டது. பின்னர், 2012 ஆம் ஆண்டில், மெட்ராஸ் உயர்நீதிமன்றம் பெண்கள் அவர் மீது பொய்யான குற்றச்சாட்டுகளை முன்வைத்ததைக் கண்டறிந்து, அந்தப் பெண்ணுக்கு தீங்கிழைக்கும் வழக்கு மற்றும் அவதூறு வழக்கில் நடிகருக்கு இழப்பீடாக ரூ .50 லட்சம் செலுத்த உத்தரவிட்டார்.

அரும்பக்கத்தில் 16 மாடி சொத்தை சட்டவிரோதமாக கட்டியதாக குற்றம் சாட்டப்பட்டதை அடுத்து கான் பின்னர் சனவரி 2012 இல் நில அபகரிப்பு குற்றச்சாட்டில் கைது செய்யப்பட்டார் .

சேலம் மற்றும் சென்னையை இணைக்கும் உத்தேச 270 கிலோமீட்டர் சூப்பர்ஹைவேவை எதிர்த்து கான் 17 ஜூன் 2018 அன்று சுற்றுச்சூழல் ஆர்வலர் பியூஷ் மனுஷுடன் கைது செய்யப்பட்டார்.

## மேற்கோள்கள்
# ஆணை (திரைப்படம்)

| *ஆணை (திரைப்படம்)* |
| --- |
| இயக்கம் | செல்வா |
| தயாரிப்பு | K. S. ஶ்ரீனிவாசன் |
| இசை | டி.இமான் |
| நடிப்பு | அர்ஜுன்,நமீதா, கீர்த்தி சாவ்லா |
| ஒளிப்பதிவு | K. S. சிவா |
| விநியோகம் | வாசன் விசுவல் வென்சுவர்ஸ் |
| நாடு | இந்தியா |
| மொழி | தமிழ் |

**ஆணை** (*Aanai*) 2005 இல் வெளியான தமிழ் அதிரடித் திரைப்படம் ஆகும். இதனை இயக்குநர் செல்வா அவர்கள் எழுதி இயக்கியிருந்தார். இத் திரைப்படத்தில் அர்ஜுன், நமீதா மற்றும் கீர்த்தி சாவ்லா ஆகியோர் முன்னணி பாத்திரங்களிலும் வடிவேலு, சங்கவி மற்றும் மனோஜ் கே ஜெயன் ஆகியோர் துணை கதாபாத்திரங்களிலும் நடித்ததிருந்தனர். டி.இமான் இசையமைக்க, சிவாவின் ஒளிப்பதிவில் உருவான இத்திரைப்படம் 2005 டிசம்பரில் வெளியாகியது.[1]

இது 2004 இல் வெளியான *மேன் ஆஃப் ஃபயர்* என்ற திரைப்படத்தின் மரு உருவாக்கம் ஆகும். மேலும் *ஏக் அஜ்னபீ* எனும் பெயரில் இந்தி மொழியில் வெளியானது

## **பாத்திரங்கள் அர்ஜுன் - விஜய்
* நமீதா - ரம்யா
* கீர்த்தி சாவ்லா - சந்தியா
* சங்கவி - மீனா ஜெயராம்
* வடிவேலு
* மனோஜ் கே. ஜெயன் - ஜெயராம்
* பேபி தாஜ் - ப்ரியா
* ரங்கநாத்
* ஆர்யன்
* தலைவாசல் விஜய்
* டெல்லி கணேஷ்
* மகாதேவன்
* OAK சுந்தர்
* ஜூனியர் சில்க்

## தயாரிப்பு

ஆரம்பத்தில் அர்ஜுனை வைத்து கர்ணா (1995) இயக்கிய இயக்குநர் செல்வா, நீண்ட இடைவெளியின் பின்னர் அர்ஜுனுடன் இணைந்தார். கிரி திரைப்படத்தினைத் தொடர்ந்து அர்ஜுன் இப்படத்தில் இணைகிறார் .[2] பரணிடப்பட்டது 2005-04-10 at the வந்தவழி இயந்திரம்

2005 ஹைதராபாத்தில் முன்னணி ஹீரோயின்களான நமீதா மற்றும் சங்கவியுடன் 15 நாட்கள் படப்பிடிப்பு நடந்தது. அர்ஜுன், நமீதா ஜோடி பாடல் மூன்று லண்டனில் படம்பிடிக்கப்பட்டது..[3] பரணிடப்பட்டது 2005-12-04 at the வந்தவழி இயந்திரம்

## வெளியீடு

இத் திரைப்படம் வெளீயீடு செய்யும் போது சற்று கால தாமதம் ஏற்பட்டது.[4] இத் திரைப்படத்தில் வடிவேலுவின் நகைச்சுவைக் காட்சிகள் மிகவும் பிரபல்யமடைந்தமை குறிப்பிடத்தக்கது. பார்வையாளர்களை சீட் நுனிக்கு வர வைக்கும் த்ரில்லர் காட்சிகளுடன் நகரும் இப்படம் இறுதியில் சாதாரண மசாலா திரைப்படம் போல் முடிவடைவது ஏமாற்றத்தை அளித்ததாக சிஃபி வலைத்தளம் கூறியது.பரணிடப்பட்டது 2013-08-14 at the வந்தவழி இயந்திரம் [5]

## பாடல்கள்

டி. இமான் இசையமைத்திருந்தார்.

| இல. | பாடல் | பாடகர்கள் |
| --- | --- | --- |
| 01 | ஆணை (ஆங்கிலம்) | டி.இமான் |
| 02 | ஏய் இடுப்பாட்டும் | டி.இமான், ஶ்ரீலேகா பார்த்தசாரதி |
| 03 | அழகிய தரிசனம் | மது பாலகிருஷ்ணன், பின்னி கிருஷ்ணகுமார் |
| 04 | சின்னஞ் சிறு கிளியே | ஆனந்த் |
| 05 | பிகருடன் ஒருநாள் | கார்த்திக், சைந்தவி |
| 06 | கும்ரு, கும்ரு | ஶ்ரீ காளி சிதம்பரம், அனுபமா |
| 07 | சாரே ஜஹான் சே அச்சா | ஶ்ரீனிவாஸ் |
| 08 | வருங்கால வீட்டுக்காரனே | சுசி ரீட்டா |

## மேற்கோள்கள்

1.
2.  பரணிடப்பட்டது 2005-04-10 at the வந்தவழி இயந்திரம்
3.  பரணிடப்பட்டது 2005-12-04 at the வந்தவழி இயந்திரம்
4.
5.  பரணிடப்பட்டது 2013-08-14 at the வந்தவழி இயந்திரம்

வார்ப்புரு:செல்வா (இயக்குநர்)
# கனவு வாரியம்

| *கனவு வாரியம்* |
| --- |
| இயக்கம் | அருண் சிதம்பரம் |
| தயாரிப்பு | மருத்துவர் ஏ. சிதம்பரம் கார்த்திக் சிதம்பரம் |
| கதை | அருண் சிதம்பரம் |
| இசை | ஷியாம் பெஞ்சமின் |
| நடிப்பு | அருண் சிதம்பரம் ஜியா சங்கர் யோக் ஜேபி இளவரசு பாண்டி செந்தில்குமாரி |
| ஒளிப்பதிவு | எஸ். செல்வகுமார் |
| படத்தொகுப்பு | கௌகின் |
| கலையகம் | டிசிகேஏபி சினிமாஸ் |
| விநியோகம் | வார்னர் புரோஸ். பிக்சர்ஸ் |
| வெளியீடு | 24 பெப்பிரவரி 2017 (2017-02-24) |
| நாடு | இந்தியா |
| மொழி | தமிழ் |

கனவு வாரியம் (*Kanavu Variyam)* என்பது 2017 ஆம் ஆண்டு வெளியான இந்தியத் தமிழ் மொழி நாடகத் திரைப்படமாகும். இதை அருண் சிதம்பரம் எழுதி இயக்கியிருந்தார். மேலும், டிசிகேஏபி சினிமாஸ் தயாரித்தது. இந்த படத்தில் அருண் சிதம்பரம் ஜியா ஷங்கருடன் முக்கியக் கதாபாத்திரத்தில் நடித்துள்ளார். இந்தியாவின் தமிழ்நாடு கிராமங்களில் மின்வெட்டு, மின் பற்றாக்குறையை சுற்றி கதை நகர்கிறது. முக்கியமாக புதிய நடிகர்களையும், குழுவினரையும் கொண்ட இந்தத் திரைப்படம் வார்னர் புரோஸ். பிக்சர்ஸ் நிறுவனத்தின் முதல் தென்னிந்திய திரைப்படமாக விநியோகிக்கப்பட்டது.

திரையரங்குகளில் வெளியிடப்படுவதற்கு முன்னர், இந்தத் திரைப்படம் பல சர்வதேச திரைப்பட விழாக்களில் திரையிடப்பட்டு பல விருதுகளையும் அங்கீகாரத்தையும் பெற்றது. அதன் விருதுகளில், சிறந்த சுதந்திர நாடகத் திரைப்படத்திற்கான பிளாட்டினம் ரெமியை வென்றது . 49வது உலகில் சிறந்த ஹூஸ்டன் சர்வதேச திரைப்பட விழாவில் வெளியிடப்பட்டது. இந்த படம் இந்தியாவில் தேசிய அறிவியல் திரைப்பட விழா மற்றும் போட்டியில் சிறப்பு நடுவர் விருதை வென்றது. கனவு வாரியம் 24 பிப்ரவரி 2017 அன்று இந்தியா முழுவதும் வெளியிடப்பட்டது.

## நடிப்பு

* எழிலாக அருண் சிதம்பரம்
* வீணாவாக் ஜியா சங்கர்
* எழிலின் தந்தையாக இளவரசு
* கோபியாக யோக் ஜேபி
* சக்கரையாக பாண்டி
* எழிலின் தாயாக செந்தில்குமாரி
* ஞானசம்பந்தமாக கு. ஞானசம்பந்தன்
* டி. பி. கஜேந்திரன்
* மயில்சாமி (நடிகர்)
* கவிதாலயா கிருஷ்ணன்
* கிரேன் மனோகர்
* ஜார்ஜ் மரியன்
* 'லொல்லு சபா' ஈஸ்டர்
* அம்பானி சங்கர்
* சரவண சுப்பையா
* ஆறுமுகம்

### வரவேற்பு

திரையரங்குகளில் வெளியிடப்படுவதற்கு முன்னதாக, படம் உலகெங்கிலும் உள்ள முக்கிய திரைப்பட விழாக்களில் வெளியிடப்பட்டு விமர்சன ரீதியான பாராட்டைப் பெற்றது. தி இந்து, என்டிடிவி, தினத்தந்தி உள்ளிட்ட செய்தி இணையதளங்கள் படத்தின் முன்னோட்ட நிகழ்ச்சிகளை மிகவும் பாராட்டியதுடன், "அருண் கவனிக்க வேண்டிய இயக்குநர்" என்று குறிப்பிட்டது.

## சான்றுகள்

## வெளி இணைப்புகள்

* இணையதள திரைப்பட தரவுத்தளத்தில் *கனவு வாரியம்*
# உன்னிடத்தில் என்னை கொடுத்தேன்

| *உன்னிடத்தில் என்னை கொடுத்தேன்* |
| --- |
|  |
| இயக்கம் | விக்ரமன் |
| தயாரிப்பு | ஜி. வேணுகோபால் கே. முரளிதரன் |
| கதை | விக்ரமன் |
| இசை | எஸ். ஏ. ராஜ்குமார் |
| நடிப்பு | கார்த்திக் அஜித் குமார் ரோஜா ரமேஷ் கண்ணா |
| ஒளிப்பதிவு | எம்.எஸ். அண்ணாதுரை |
| படத்தொகுப்பு | வி. ஜெய்சங்கர் |
| கலையகம் | லெட்சுமி திரைப்பட தயாரிப்பாளர்கள் |
| வெளியீடு | 15 ஆகஸ்ட் 1998 |
| ஓட்டம் | 165 நிமிடங்கள் |
| நாடு |  இந்தியா |
| மொழி | தமிழ் |

உன்னிடத்தில் என்னை கொடுத்தேன் (*Unnidathil Ennai Koduthen*) என்பது 1998 ஆம் ஆண்டில் விக்ரமன் இயக்கத்தில் வெளிவந்த இந்திய தமிழ்த் திரைப்படம் ஆகும். இப்படத்தில் கதாநாயகனாக கார்த்திக்கும், கதாநாயகியாக ரோஜாவும் நடித்துள்ளனர். மேலும் படத்தில் கெளரவ தோற்றத்தில் அஜித் குமார் நடித்துள்ளார். இத்திரைப்படத்திற்கு எஸ். ஏ. ராஜ்குமார் இசை அமைத்துள்ளார். இது கார்த்திக்கின் 100வது படம்.

உன்னிடத்தில் என்னை கொடுத்தேன் 15 ஆகஸ்ட் 1998 இல் வெளியிடப்பட்டது. இது வணிக ரீதியாக மிகப்பெரிய வெற்றியைப் பெற்றது மற்றும் வசூல் ரீதியாக 250 நாட்களுக்கு மேல் ஓடியது.

## நடிகர்கள்

* கார்த்திக் - செல்வம்
* ரோஜா - ராதா
* ரமேஷ் கண்ணா - பாஸ்கர், செல்வத்தின் நண்பர்
* மெளலி - விஸ்வநாதன், ராதாவின் தந்தை
* மதன் பாப் - மகாதேவன், ராதாவின் மாமா
* சத்தியப்பிரியா - ஜானகி, ராதாவின் சித்தி
* பாத்திமா பாபு - வசந்தி, ராதாவின் அத்தை
* வையாபுரி - டெல்லி
* சிங்கமுத்து - போலீஸ் கான்ஸ்டபிள்
* கோவை செந்தில் - வீட்டு உரிமையாளர்
* சீலா
* உமா பத்மநாபன்
* கே.நட்ராஜ்
* ஹேமலதா
* அம்பிகா - ராணி, ராதாவின் அம்மா (கௌரவ தோற்றம்)
* அஜித் குமார் - சஞ்சய் (கௌரவ தோற்றம்)

### "வானம்பாடியின்" பாடலில் சிறப்பு தோற்றங்கள்

* சரத்குமார்
* கங்கை அமரன்
* கே. எஸ். ரவிக்குமார்
* குஷ்பூ
* எஸ். ஏ. ராஜ்குமார்
* தேவா

## தயாரிப்பு

1996 ஆம் ஆண்டு கார்த்திக் நடிப்பில் வெளியான கோகுலத்தில் சீதை என்ற படத்திற்கு பிறகு, லெட்சுமி திரைப்பட தயாரிப்பாளர்கள் அவர்களின் ஆறாவது தயாரிப்பை இயக்குநர் விக்ரமன் இயக்குவார் என்று பிப்ரவரி 1998 இல் அறிவித்தனர். இந்த படத்தில் பூவே உனக்காக படத்தில் விக்ரமுடன் பணியாற்றிய விஜய்யை முக்கிய வேடத்தில் நடிக்க வைக்க முயற்சி செய்தனர், ஆனால் தயாரிப்பு தாமதம் காரணமாக நடிகர் கார்த்திக்கை ஒப்பந்தம் செய்தனர்.

தயாரிப்பாளர்களின் ஆரம்ப தேர்வாக நடிகை மீனா இருந்தபோதிலும், ரோஜாவை நடிக்க வைக்க விக்ரமன் வற்புறுத்தியதால் அவரை மாற்றப்பட்டது. இந்த படத்தில் நடிகர் அஜித் குமார் அவர் தனது சக நடிகரான கார்த்திக் மீதான அபிமானத்தின் காரணமாக படத்தில் விருந்தினர் பாத்திரத்தில் நடித்தார்.

## விருதுகள்

1998 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு) கிடைத்தது.

## மேற்கோள்கள்

## வெளியிணைப்பு

* இணையதள திரைப்பட தரவுத்தளத்தில் *உன்னிடத்தில் என்னை கொடுத்தேன்*
# கள்ளழகர் (திரைப்படம்)

| *கள்ளழகர்* |
| --- |
| இயக்கம் | பாரதி |
| தயாரிப்பு | ஹென்றி |
| இசை | தேவா |
| நடிப்பு | விஜயகாந்த் லைலா ருத்ரா மணிவண்ணன் நாசர்  |
| ஒளிப்பதிவு | தங்கர் பச்சான் |
| படத்தொகுப்பு | பீட்டர் பாப்பையா |
| வெளியீடு | பெப்பிரவரி 6, 1999 (1999-02-06) |
| ஓட்டம் | 141 நிமிடங்கள் |
| நாடு | இந்தியா |
| மொழி | தமிழ் |

**கள்ளழகர்** (*Kallazhagar*) விஜயகாந்த், லைலா நடிப்பில் இயக்குநர் பாரதி இயக்கத்தில் 1999 ம் ஆண்டு வெளிவந்த தமிழ்த் திரைப்படம் கள்ளழகர். நாசர்,சோனு சூத் மற்றும் மணிவண்ணன் ஆகியோர் துணை கதாபாத்திரம் ஏற்றிருக்க, தேவா இந்தப் படத்திற்கு இசையமைத்திருந்தார். 6 பிப்ரவரி 1999 ல் வெளிவந்த இத்திரைப்படம் சராசரி விமர்சனத்தைப் பெற்றது.

## நடிகர்கள்

* கமலக்கண்ணன்/கமால் ஆக விஜயகாந்த்
* ஆண்டாளாக லைலா
* மணிவண்ணன்
* நாசர்
* திலகன்
* மேஜர் சுந்தர்ராஜன்
* நாராயணனாக சோனு சூத்
* அஸ்வினி
* சுமித்ரா
* ஆண்டாள் பாட்டியாக எஸ். என். லட்சுமி
* மெலினி
* ரியாஸ் கான்
* கோவிந்தன் குட்டியாக வையாபுரி
* கிரேன் மனோகர்
* ஆர்.என்.ஆர்.மனோகர்
* சிஸர் மனோகர்
* சரத்
* நெப்போலியன்
* சரவணன்
* ஜான் பாபு
* ஆர்.ஆர்.ஷீலா
* பாரதி
* ராக்கி ராஜேஷ்
* வி.எம்.மணி
* மோகன் தாஸ்

## தயாரிப்பு

லைலா மற்ற மொழி திரைப்படங்களில் நடித்துகொண்டிருக்கும் பொழுது, கள்ளழகரில் தமிழ் மொழியில் அறிமுகம் ஆனாலும் வி.ஐ.பி படத்திலிருந்து நிராகரிக்கப்பட்டது பிரபலமானது. அஜித்குமார் நடித்த உன்னை தேடி படத்திலிருந்தும் நீக்கப்பட்ட பொழுது கள்ளழகர் படம் முதல் படமாக வெளியானது.
கேரள மாநிலம் திரிசூரிலிருந்து கொண்டுவரப்பட்ட அப்பு என்ற யானை, திரிச்சூர் பூரம் விழாவில் பங்கேற்கும் யானைகளை பராமரிக்கும் இடமான பரமேக்காவு கோவிலில் இருந்து கொண்டுவரப்பட்டது.

## வெளியிடு

இத்திரைப்படம் முதலில் தைப்பொங்கல் நாளான 14 ஜனவரி அன்று வெளியாக திட்டமிட்டு தணிக்கைத் துறையில் ஏற்பட்ட பிரச்சனையால் தாமதமானது. இந்திய தணிக்கை துறை இந்தத் திரைப்படத்தை நிராகரித்தது, ஏனென்றால் மதச் சண்டை உண்டாக்கும் சாதகம் இருப்பதாக -ஒரு குறிப்பிட்ட காட்சியில் சில முஸ்லீம் தீவிரவாதிகள் இந்து மத போதகர்களாக வேடமிட்டு திருவிழாக்களில் பங்கேற்பது போல் வருவதால் நிராகரித்தது. பின் படகுழுவினரும் அதை ஏற்றுக்கொண்டதால் ஒரு பகுதி நீக்கபட்டது.
இத்திரைப்படத்தின் வெற்றிக்குப் பின் இதன் தயாரிப்பாளர் ஹென்றி விஜயகாந்தின் அடுத்த படத்திற்கும் ஒப்பந்தமிட்டார். லைலாவும் இத்திரைப்படம் முன்னணி கதாநாயகியாக வழிவகுத்து 2000ம் ஆண்டு வெளிவந்த முதல்வன் படத்தில் நடிப்பதற்கும் வாய்ப்பளித்தது. இந்தப் படத்தில் இடம்பெற்ற 'வாராரு வாராரு அழகர் வாராரு' பாடல் மதுரையில் ஒவ்வொரு ஆண்டு சித்திரைத் திருவிழாவின்போதும் நகரம் முழுவதும் ஒலித்துக்கொண்டே இருக்கின்றது.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *கள்ளழகர் (திரைப்படம்)*
# விரலுக்கேத்த வீக்கம்

| *விரலுக்கேத்த வீக்கம்* |
| --- |
|  |
| இயக்கம் | வி.சேகர் |
| தயாரிப்பு | எஸ்.எஸ்.துரை ராஜு கே.பார்த்திபன் |
| கதை | வி.சேகர் |
| இசை | தேவா |
| நடிப்பு | நாசர் ஊர்வசி குஷ்பூ லிவிங்ஸ்டன் கனகா விவேக் வடிவேலு கோவை சரளா |
| ஒளிப்பதிவு | பி.எஸ்.செல்வம் |
| படத்தொகுப்பு | ஏ.பி.மணிவண்ணன் |
| வெளியீடு | சூலை 16, 1999 |
| நாடு | இந்தியா |
| மொழி | தமிழ் |

**விரலுக்கேத்த வீக்கம்** (*Viralukketha Veekkam*) 1999 ஆம் ஆண்டு வெளியான தமிழ்த் திரைப்படம். இசையமைப்பாளர் தேவா இத்திரைப்படத்திற்கு இசையமைத்திருந்தார். வி.சேகர் படத்தை இயக்கியிருந்தார்.

## வகை

குடும்பத் திரைப்படம்

## கதை

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.

ஒரே நிறுவனத்தில் வேலை செய்யும் மூன்று நண்பர்கள், ஆடம்பர விரும்பிகளாக , ஊதாரித்தனமாக செலவழிப்பவர்களாக இருக்கின்றனர். கடன் வாங்கியும் , பொய் சொல்லியும் செலவு செய்கிறார்கள். கடன் தொல்லை பொறுக்க முடியாத அந்த நண்பர்களின் மனைவிமார் மூவரும் தங்கள் கணவர் பேச்சை மீறி வேலைக்குச் செல்கிறார்கள். நண்பர்களின் பணித்திறன் இன்மையால் நிறுவனத்திலும் வேலை போகிறது. தங்கள் மனைவிகளைத் தங்கள் கட்டுப்பாடில் கொண்டு வர என்ன முயற்சி செய்யலாம் என்று போராடுகிறார்கள் அந்த நண்பர்கள். ஆடம்பர ஆசைகளை உதறிவிட்டு இருக்கும் தகுதிக்கேற்ப சிக்கனமாய் இருந்தாலே வாழ்வு சிறக்கும் என்பதை நகைச்சுவையுடன் விளக்கும் குடும்பச்சித்திரம் இது.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *விரலுக்கேத்த வீக்கம்*
# புதுக்குடித்தனம்

| *புதுக்குடித்தனம்* |
| --- |
| இயக்கம் | ஆர். ரகுவாசன் |
| தயாரிப்பு | பி. என். வி. திருவேங்கடம் |
| கதை | ஆர். ரகுவாசன் |
| இசை | தேவா |
| நடிப்பு | * விக்னேஷ்
* ராசி(மந்த்ரா)
* லதா
* மணிவண்ணன்
 |
| ஒளிப்பதிவு | வி. ராஜாராவ் |
| படத்தொகுப்பு | ஏ. பி. மணிவண்ணன் |
| கலையகம் | ஆழ்வார் அம்மாள் மூவி மேக்கர்ஸ் |
| வெளியீடு | 7 நவம்பர் 1999 (1999-11-07) |
| ஓட்டம் | 150 நிமிடங்கள் |
| நாடு | இந்தியா |
| மொழி | தமிழ் |

**புதுக்குடித்தனம்** (*Pudhu Kudithanam*) 1999 ஆம் ஆண்டு விக்னேஷ் மற்றும் ராசி(மந்த்ரா) நடிப்பில், தேவா இசையில், ஆர். ரகுவாசன் இயக்கத்தில், பி. என். வி. திருவேங்கடம் தயாரிப்பில் வெளியான தமிழ்த் திரைப்படம்.

## கதைச்சுருக்கம்

சீதாலட்சுமி (லதா) துணி விற்பனை செய்யும் நிறுவனத்தின் உரிமையாளர். அனைவரிடமும் கடுமையாகவும் அதிகாரத்தோடும் நடப்பவர். கோகுலகிருஷ்ணன் (மணிவண்ணன்) தன் மனைவி சீதாலெட்சுமியின் சொல்லை மீறாத கணவர். இவர்களது மகன் அசோக் (விக்னேஷ்) வேறொரு நிறுவனத்தில் பணிபுரிகிறார். இவரும் தன் தாய்க்கு அடங்கிய பிள்ளை.

தன் மகனுக்கு மணப்பெண் தேடும் சீதாலட்சுமி தன் சொல்லுக்குக் கட்டுப்படும் பெண்ணே தனக்கு மருமகளாக வேண்டும் என்று எண்ணுகிறார். ஆனால் கோகுலகிருஷ்ணனோ தன் மகன் விரும்பும் பெண்ணையே அவன் காதலித்துத் திருமணம் செய்ய வேண்டுமென்று விரும்புகிறார். அவரது விருப்பப்படியே அசோக், நிலாவைக் (ராசி) காதலிக்கிறான். நிலா சீதாலெட்சுமியின் நிறுவனத்தில் வேலை செய்பவள். அவளும் அசோக்கின் குடும்பப்பின்னணி தெரியாமல் அவனைக் காதலிக்கிறாள். பெற்றோர்கள் இல்லாததால் தன் பாட்டி வீட்டில் வளர்கிறாள் நிலா. சீதாலெட்சுமிக்குத் தெரியாமல் இவர்களுக்குத் திருமணம் செய்துவைக்கிறார் கோகுலகிருஷ்ணன். இருவரும் தனி வீட்டில் தம்பதிகளாகக் குடியேறுகிறார்கள். ஆனாலும் இரவில் மட்டும் மனைவியுடன் தங்குகிறான் அசோக். தன் நிறுவனத்தில் வேலைசெய்யும் நிலா தன் மருமகள் என்று தெரியாமல் அவளுடன் பழகும் சீதாலட்சுமிக்கு உண்மை தெரியவரும்போது என்ன நடந்தது? நிலாவை மருமகளாக ஏற்றுக்கொண்டாளா? என்பதே மீதிக்கதை.

## நடிகர்கள்

* விக்னேஷ் - அசோக்
* ராசி - நிலா
* லதா - சீதாலட்சுமி
* மணிவண்ணன் - கோகுலகிருஷ்ணன்
* செந்தில் - அழகு
* கோவை சரளா - சரசு
* சண்முகசுந்தரி
* குமரிமுத்து
* வெண்ணிற ஆடை மூர்த்தி - கல்யாணசுந்தரம்
* கிங்காங் - அருவா வேலு
* திருப்பூர் ராமசாமி - திருமணத் தரகர்
* பயில்வான் ரங்கநாதன்
* ராம்ஜி
* பாபிலோனா
* சிங்கமுத்து
* ஓமக்குச்சி நரசிம்மன்

## இசை

படத்தின் இசையமைப்பாளர் தேவா. பாடலாசிரியர்கள் அறிவுமதி, பழனிபாரதி, பொன்னியின் செல்வன், தாமரை மற்றும் ஆர். ரகுவாசன் (இயக்குநர்).

| வ. எண் | பாடல் | பாடகர்கள் | காலநீளம் |
| --- | --- | --- | --- |
| 1 | அடி சம்மதம் | பி. உன்னிகிருஷ்ணன், அனுராதா ஸ்ரீராம் | 5:14 |
| 2 | சிலோன் லைலா | சபேஷ், மாதவன் | 4:51 |
| 3 | மே மாசம் | தேவா | 5:00 |
| 4 | நிலா நிலா | மனோ | 5:30 |
| 5 | நிலவுக்கு என்னடி | உன்னிமேனன், ஹரிணி | 4:30 |

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *புதுக்குடித்தனம்*
# வீரநடை

| *வீரநடை* |
| --- |
| இயக்கம் | சீமான் |
| தயாரிப்பு | கே. சேது ராஜேஸ்வரன் எம். கே. ஹரிசங்கர் |
| இசை | தேவா |
| நடிப்பு | சத்யராஜ் குஷ்பூ அருண்பாண்டியன் வாகை சந்திரசேகர் சபீதா ஆனந்த் பொன்வண்ணன் சாந்தி கணேஷ் நீரஜா விஜயசாரதி |
| வெளியீடு | 2000 |
| நாடு | இந்தியா |
| மொழி | தமிழ் |

**வீரநடை** (Veeranadai) 2000 ஆம் ஆண்டு ஏப்ரல் மாதம் 28 ஆம் தேதியன்று வெளிவந்த தமிழ்த் திரைப்படமாகும். சத்யராஜ் நடித்த இப்படத்தை சீமான் இயக்கினார். இசையமைப்பாளர் தேவா படத்திற்கு இசையமைத்தார்.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *வீரநடை*
# மாயன் (திரைப்படம்)

| *மாயன்* |
| --- |
|  |
| இயக்கம் | நாசர் |
| தயாரிப்பு | கமீலா நாசர் |
| கதை | சுந்தர திருமால் |
| இசை | தேவா |
| நடிப்பு | நாசர் ரோஜா பாலாசிங் தலைவாசல் விஜய் தியாகு வடிவேலு
 கே. ஆர். வத்சலா ரஞ்சிதா வடிவுக்கரசி |
| ஒளிப்பதிவு | பி. எஸ். தரன் |
| படத்தொகுப்பு | சுரேஷ் அர்ஸ் |
| வெளியீடு | செப்டம்பர் 14, 2001 |
| நாடு | இந்தியா |
| மொழி | தமிழ் |

**மாயன்** (*Maayan*) 2001 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தில் நாசர்,ரோஜா மற்றும் பலர் நடித்திருந்தனர். இசையமைப்பாளர் தேவாவின் இசையமைப்பில் 2001 செப்டம்பர் 14 அன்று படம் திரைக்கு வந்தது.

## வகை

கிராமப்படம்

## கதை

மாயன் கிராமத்தில் வசிக்கும் இளைஞன். அங்கு உள்ள நில உரிமையாளர்கள் அவர்கள் நிலங்களில் வேலை செய்யும் ஏழைகளைச் சுரண்டுகிறார்கள். அதை எதிர்க்கிறார் மாயன். இதனால் நில உரிமையாளர்கள் அவருக்குப் பெருந்துன்பம் விளைவிக்கறார்கள். மாயனின் காதலி கொல்லப்படுகிறாள். கோபத்தில் பொங்கும் மாயன் அவர்களை அழிக்கப் புறப்படுகிறார். இறுதியில் அந்தக் கிராமத்தில் மாற்றம் வந்ததா, ஏழைகளின் வாழ்வு விடிந்ததா என்று செல்லும் கதை.

## மேற்கோள்கள்

## வெளி இணைப்புகள்

1.  பரணிடப்பட்டது 2012-10-03 at the வந்தவழி இயந்திரம்
2.  பரணிடப்பட்டது 2007-11-09 at the வந்தவழி இயந்திரம்
# அசோகா (திரைப்படம்)

| *அசோகா* |
| --- |
|  |
| இயக்கம் | சந்தோஷ் சிவன் |
| தயாரிப்பு | ஷாருக்கான், ஜூஹி சௌவ்லா |
| கதை | சந்தோஷ் சிவன் |
| இசை | அனுமாலிக் |
| நடிப்பு | ஷாருக்கான், கரீனா கபூர் அஜித் குமார் |
| விநியோகம் | Sony Music |
| வெளியீடு | அக்டோபர் 26, 2001 |
| ஓட்டம் | 155 நிமிடங்கள் |
| மொழி | ஹிந்தி |

அசோகா 2001 ஆம் ஆண்டு வெளிவந்த இந்தி மொழித் திரைப்படமாகும். சந்தோஷ் சிவன் இயக்கத்தில் வெளிவந்த இத்திரைப்படத்தில் ஷாருக்கான், ஜூஹி சௌவ்லா, அஜித் குமார் மற்றும் பலரும் நடித்திருந்தனர்.

## வகை

வரலாற்றுப்படம் / நாடகப்படம்

## விருதுகள்

* **வென்ற விருதுகள்**
	+ 2002 ஜபா விருது
* சிறந்த ஒளிப்பதிவு - சந்தோஷ் சிவன்
	+ 2002 பிலிம்பேர் விருது
* சிறந்த ஒளிப்பதிவு - சந்தோஷ் சிவன்

## துணுக்குகள்

* அசோகன் சக்கரவர்த்தியின் வரலாற்றின் பின்னணியில் வெளிவந்தது இத்திரைப்படம்.

## வெளியிணைப்புகள்

* சர்வதேச திரைப்படத் தரவு தளத்தில்

## மேற்கோள்கள்
# சித்திரம் பேசுதடி (தொலைக்காட்சித் தொடர்)

| சித்திரம் பேசுதடி |
| --- |
|  |
| வகை | நாடகம் |
| இயக்கம் | திருச்செல்வம் |
| நடிப்பு | ரதி |
| நாடு | இந்தியா |
| மொழி | தமிழ் |
| அத்தியாயங்கள் | 217 |
| தயாரிப்பு |
| படப்பிடிப்பு தளங்கள் | இந்தியா |
| ஓட்டம் | ஏறத்தாழ 15-20 நிமிடங்கள் (ஒருநாள் ஒளிபரப்பு) |
| ஒளிபரப்பு |
| அலைவரிசை | ஜெயா தொலைக்காட்சி |
| ஒளிபரப்பான காலம் | 9 டிசம்பர் 2013 (2013-12-09) – 17 அக்டோபர் 2014 (2014-10-17) |

**சித்திரம் பேசுதடி** ஜெயா தொலைக்காட்சியில் ஒளிபரப்பான மெகாதொடர். தாயில்லாத, தந்தையின் வளர்ப்பில் வளரும் 5 சகோதரிகளின் கதை. இந்த தொடரை கோலங்கள், மாதவி, பொக்கிஷம் தொடர்கள் மூலம் சின்னத்திரை நேயர்களுக்கு அறிமுகமான இயக்குநர் திருச்செல்வம் இயக்குகிறார். திருச்செல்வம் தியேட்டர்ஸ் நிறுவனம் ‘‘சித்திரம் பேசுதடி *தொடரை தயாரித்து வழங்குகிறது. இந்த தொடருக்கு நவநீத் சுந்தர் இசையமைத்துள்ளார். கவிஞர் தாமரை பாடல்கள் எழுதியுள்ளார்.*

‘சொல்ல மறந்த கதை' திரைப்படத்தில் அறிமுகமான நடிகை ரதி கதையின் நாயகி தேன்மொழி கதாபாத்திரத்தில் நடிக்கிறார். இவருடன் ரம்யா, பூஜா, ஸ்ரீதேவி ஆகியோர் சகோதரிகளாக நடிக்கின்றனர்.

## நடிகர்கள்

* ரதி -தேன்மொழி
* ரம்யா
* பூஜா
* சத்யப்பிரியா
* விஜயகிருஷ்ணராஜ்
* பாரதி
* மோகன் வைத்யா
* ஷ்ரவன்
* பிரகாஷ்ராஜன்
* ஸ்ரீதேவி
* பவ்யகலா
* ஹர்ஷிதா
* சங்கரன்கோவில் கணேசன்
* ருத்ராஸ்ரீ
* மாஸ்டர் ரோகன் மற்றும் பலர்.

## குறிப்புகள்

1. சித்திரம் பேசுதடி முன்னோட்டக்காட்சி
2. சித்திரம் பேசுதடி முன்னோட்டக்காட்சி
3.

## மேலும் பார்க்க

* ஜெயா தொலைக்காட்சி நிகழ்ச்சிகளின் பட்டியல்

## வெளி இணைப்புகள்

* ஜெயா தொலைக்காட்சி வலையகம்
* ஜெயா தொலைக்காட்சி யூட்யுப்
# சிறந்த பாடலாசிரியருக்கான பிலிம்பேர் விருது – தமிழ்

| சிறந்த பாடலாசிரியருக்கான தென்னிந்திய பிலிம்பேர் விருது – தமிழ் |
| --- |
| நாடு | இந்தியா |
| வழங்குபவர் | பிலிம்பேர் |
| முதலில் வழங்கப்பட்டது | வைரமுத்து (2005) |
| தற்போது வைத்துள்ளதுளநபர் | கார்த்திக் நேத்தா (2018) |
| இணையதளம் | Filmfare Awards |

**சிறந்த பாடலாசிரியருக்கான பிலிம்பேர் விருது – தமிழ்** என்பது பிலிம்பேர் என்ற இதழால் 2005 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தமிழகத் திரைப்படத்துறையில் திரைப்படங்களில் இடம்பெறும் சிறப்பான திரைப்பட பாடலை எழுதிய பாடலாசிரியருக்கு வழங்கப்படுகிறது.

## விருது வென்றவர்கள்

இவ்விருதினைப் பெற்றவர்களும், அவர்கள் இவ்விருதினைப் பெற காரணமாக அமைந்த திரைப்படங்களும் கீழே பட்டியலிடப்பட்டுள்ளன.

| ஆண்டு | பாடலாசிரியர் | திரைப்படம் | பாடல் |
| --- | --- | --- | --- |
| 2016 | கார்த்திக் நேத்தா | *96* | *காதலே* |
| 2017 | வைரமுத்து | *காற்று வெளியிடை* | *வான் வருவான்* |
| 2016 | தாமரை | *அச்சம் என்பது மடமையடா* | *தள்ளி போகாதே* |
| 2015 | மதன் கார்க்கி | *ஐ* | *பூக்களே சற்று* |
| 2014 | நா. முத்துக்குமார் | *சைவம்* | *அழகு* |
| 2013 | நா. முத்துக்குமார் | *தங்க மீன்கள்* | *ஆனந்த யாழை* |
| 2012 | யுகபாரதி | *கும்கி* | *சொல்லிட்டாலே* |
| 2011 | வைரமுத்து | *வாகை சூட வா* | *சர சர சாரக்காத்து* |
| 2010 | தாமரை | *விண்ணைத்தாண்டி வருவாயா* | *மன்னிப்பாயா* |
| 2009 | நா. முத்துக்குமார் | *அயன்* | *விழி மூடி* |
| 2008 | தாமரை | *வாரணம் ஆயிரம்* | *நெஞ்சுக்குள் பெய்திடும்* |
| 2007 | பா. விஜய் | *உன்னாலே உன்னாலே* | *உன்னாலே உன்னாலே* |
| 2006 | நா. முத்துக்குமார் | *வெயில்* | *உருகுதே மருகுதே* |
| 2005 | வைரமுத்து | *அந்நியன்* | *ஓ சுகுமாரி* |

## மேற்கோள்கள்
# விஜய் விருதுகள் (சிறந்த பாடலாசிரியர்)

**விஜய் விருதுகள் (சிறந்த பாடலாசிரியர்)** என்பது விஜய் தொலைக்காட்சியால் தமிழ் திரைத்துறையில் சிறந்த பாடலாசிரியருக்கு கொடுக்கப்படும் விருதாகும். இது விஜய் விருதுகள் நிகழ்ச்சியில் நடுவர்களால் வருடந்தோறும் கொடுக்கப்படும் விருதாகும்.

## பட்டியல்

* 2010 வைரமுத்து - தென்மேற்கு பருவக்காற்று

பரிந்துரைக்க்ப்பட்டவர்கள்
* கங்கை அமரன்
* நா. முத்துக்குமார்
* தாமரை
* யுகபாரதி

* 2009 நா. முத்துக்குமார் - சிவா மனசுல சக்தி

பரிந்துரைக்க்ப்பட்டவர்கள்
* இளையராஜா
* ஜெகன்
* தாமரை
* வைரமுத்து

* 2008 தாமரை - வாரணம் ஆயிரம்

பரிந்துரைக்க்ப்பட்டவர்கள்
* நா. முத்துக்குமார்
* வாலி
* வைரமுத்து

* 2007 நா. முத்துக்குமார் - சிவாஜி

பரிந்துரைக்க்ப்பட்டவர்கள்
* ரோஹினி
* சிநேகன்
* வாலி
* வைரமுத்து

## மேற்கோள்கள்